ועדת החינוך, התרבות והספורט, כנסת 24, פרוטוקול מספר 69, 2021-12-15 09:00

סימון דוידסון: בוקר טוב, אני שמח לפתוח את דיון הוועדה בנושא שכמובן קרוב לליבי – שינוי תקנות בחוק הספורט, ואני אתן הקדמה של שתי דקות.

סימון דוידסון: בעולם הספורט, כדי שיהיו לנו ספורטאים וכדי שאנחנו נתקדם ונקדם את הילדים במדינת ישראל, וזה לא משנה באיזה תחום – כדורגל, שחייה, כדורעף, כדורסל, זה באמת לא משנה – הדבר החשוב ביותר זה ההון האנושי, המאמנים, המדריכים, כל אותם אנשים שעומדים מול הילדים, מחנכים אותם, או שאנחנו מצפים שיחנכו אותם לדרך של מניעת פשע, מניעת אלימות, סובלנות, חינוך שלעיתים לא ניתן לקבל אותו בבית ספר ולעתים לא בבית, אלא במסגרות הספורט.

סימון דוידסון: המאמנים והמדריכים זה הדבר החשוב ביותר.

סימון דוידסון: ואני אומר את זה כאחד שהיה מאמן כ-20 שנים, מרמת מדריך שחייה ועד רמת מאמן נבחרת ישראל.

סימון דוידסון: עברתי את כל הדרך הזאת, וכל כך הרבה ילדים הושפעו מהמסגרת הזאת, לא בגללי רק, אלא בגלל הרבה מאוד מאמנים שהם אנשי חינוך מהמעלה הראשונה.

סימון דוידסון: התקנות האלו בעצם מגבשות את מה שאנחנו רוצים בעולם הספורט.

סימון דוידסון: אנחנו רוצים שהמאמנים יעברו השתלמויות, אנחנו רוצים שהמאמנים יהיו טובים יותר, וכדי שהם יהיו טובים יותר אנחנו צריכים ללמוד ממה שקורה בעולם.

סימון דוידסון: אופ"א בעצם מכריחה גם את ההתאחדות בישראל וגם את ההתאחדות בכל העולם, לעבוד על פי מדרגות.

סימון דוידסון: עוד מעט אנשי מינהל הספורט וההתאחדות יסבירו על התקנות האלו, אבל זה בעצם מה שאנחנו רוצים.

סימון דוידסון: אנחנו רוצים שמדריך ילמד נושא מסוים, ואחר כל מאמן צעיר ישתפר וילמד עוד נושאים.

סימון דוידסון: ולאחר מכן ילמדו עוד, ולאחר מכן יתפתחו וילמדו עוד דברים.

סימון דוידסון: ובסוף, כדי לאמן שחקנים בוגרים או שחיינים או שחקני כדורסל, הם יעברו הרבה מאוד מדרגות בדרך.

סימון דוידסון: וזה בעצם מה שאופ"א מחייבת את עולם הכדורגל.

סימון דוידסון: אני שמח על התקנות האלו.

סימון דוידסון: אני מברך על זה.

סימון דוידסון: אני יודע שחיכו בהתאחדות הרבה זמן כדי שהתקנות האלה יעברו.

סימון דוידסון: אבל כמובן ליועצת המשפטית ולוועדה יהיו שאלות בהמשך הדרך, כשנקרא את התקנות.

סימון דוידסון: ואנחנו נתחיל עם מינהל הספורט.

סימון דוידסון: שלמה סבייה, תסביר את התקנות ואת כל הנושא הזה, ולאחר מכן נעבור להתאחדות.

שלמה סבייה: בוקר טוב לכולם.

שלמה סבייה: כפי שצוין כאן, ההתאחדות לכדורגל בישראל חברה באופ"א, שזה איגוד התאחדויות הכדורגל האירופאיות.

שלמה סבייה: ומשכך, כל ההחלטות של אופ"א בעצם חלות והן חובה על ההתאחדות לכדורגל בישראל.

שלמה סבייה: ההתאחדות לכדורגל בישראל חתומה על אמנת המאמנים של אופ"א, שבעצם מבהירה באופן מאוד ברור דרגות הסמכה שונות, התמחויות שונות, והנושא הזה עמד בסתירה לתקנות חוק הספורט.

שלמה סבייה: מי שלא יודע, היום תקנות חוק הספורט קובעות שלאימון ספורטאים הישגיים – הכוונה לספורטאים שרשומים בהתאחדות לכדורגל בלבד, לא אלה שנמצאים במסגרת חוגים ומתנ"סים, רק אלה שהם פעילים במסגרת ההתאחדות והאגודות.

שלמה סבייה: נכון להיום, כפי שציינתי, יש שתי דרגות הסמכה: מדריך ומאמן, מדריך לאימון ספורטאים עד גיל 16 ומאמן לכל הגילאים.

שלמה סבייה: זה עומד בסתירה מוחלטת למדרג של אופ"א שקובע דרגה C, שהיא הדרגה הנמוכה ביותר.

שלמה סבייה: יש B, יש A ויש PRO.

שלמה סבייה: מעבר לכך יש תעודות הסמכה להתמחויות.

שלמה סבייה: אם זה לאימון נערים ונוער, אם זה לאימון שוערים, אם זה לאימון של מאמן כושר, וכל המדינות שחברות באופ"א מחויבות לאמנת המאמנים של אופ"א.

שלמה סבייה: לאורך ארבע-חמש השנים האחרונות ניהלנו דיאלוג עם ההתאחדות לכדורגל במטרה למצוא פתרונות.

שלמה סבייה: לא מצאנו שום פתרון, אלא להחריג כפי שנהוג בכל מדינה מתוקנת היום באירופה.

שלמה סבייה: ההתאחדות לכדורגל היא out לכל הנהלים והרגולציה שקיימים במדינה כזו או אחרת.

שלמה סבייה: ולכן לא הייתה ברירה אלא לומר שלאימון ספורטאים הישגיים, קרי: ספורטאים שרשומים בהתאחדות, ההתאחדות תפעל על פי אמנת המאמנים של אופ"א.

סימון דוידסון: כדי שאנשים יבינו, תוכל להסביר מה זה אופ"א?

שלמה סבייה: אופ"א, אמרתי, זה איגוד התאחדויות הכדורגל האירופאיות.

שלמה סבייה: בעצם זה הגוף הכי חזק בכדורגל בעולם.

שלמה סבייה: הוא מעל ההתאחדות העולמית.

שלמה סבייה: אני לא יודע מי מכם מעולם הספורט ומעורה – לאחרונה הייתה התנצחות לגבי המפעלים האירופאיים מול המפעלים הבין-לאומיים האחרים, וההתאחדות העולמית הבינה שללכת ראש בראש עם אופ"א היא רק תפסיד, ובעצם היא הלכה עם אופ"א, וזה נתן פתח לחיזוק מעמדה של אופ"א בעולם הכדורגל העולמי.

שלמה סבייה: נמצא פה גם רונן שמילא תפקיד מאוד חשוב בפיפ"א.

סימון דוידסון: פיפ"א זה ההתאחדות העולמית.

שלמה סבייה: כן.

שלמה סבייה: והוא היה שגריר של פיפ"א גם בחו"ל.

שלמה סבייה: באוקיאניה?

רונן הרשקו: אוקיאניה ואסיה.

שלמה סבייה: הוא יכול לספר לכם מה קורה בעולם.

שלמה סבייה: אנחנו עשינו עבודת מחקר מעמיקה מאוד, ובסופה הגענו למסקנה שיש להוציא את ענף הכדורגל לאימון ספורטאים הישגיים מתקנות חוק הספורט, ולאפשר להתאחדות לפעול על פי אמנת המאמנים.

שלמה סבייה: היו שתי מדינות באירופה שניסו להתחכם עם אופ"א, פורטוגל ופולין.

שלמה סבייה: ואופ"א אמרה לאותן מדינות, אין בעיה, אתם רוצים להחיל את המדיניות שלכם על ההתאחדות, הם במפעלים שלנו לא משתתפים, ופשוט איימו בהרחקה של פורטוגל ופולין מכל המפעלים האירופאיים.

שלמה סבייה: אז כמובן שגם פורטוגל וגם פולין התקפלו מהר מאוד.

שלמה סבייה: אנחנו לא רצינו להשאיר את ההתאחדות לכדורגל להגיע למצב הזה.

שלמה סבייה: ולכן, בבקשה ובסיכום עם אופ"א שההתאחדות השיגו, נתנו לנו זמן להיערך ולהתארגן לתיקון התקנות ולהסדרת המצב על פי הנחיות אופ"א.

סימון דוידסון: יש לי כמה שאלות, שלמה, כדי שכולם יבינו את התמונה.

סימון דוידסון: נכון להיום, קורס מדריכי כדורגל, כמה זמן לומדים?

שלמה סבייה: נכון להיום, קורס מדריכי כדורגל סובב סביב 200 שעות פלוס מינוס.

קריאה: מאמנים ומדריכים?

שלמה סבייה: לא.

שלמה סבייה: מאמנים זה יותר.

סימון דוידסון: מדריכים יכולים לאמן עד גיל 16, נכון להיום.

שלמה סבייה: נכון.

סימון דוידסון: כמה זמן לומדים מאמנים?

סימון דוידסון: מדריכים זה הולך להיות באופ"א A?

סימון דוידסון: נכון?

שלמה סבייה: לא בדיוק.

שלמה סבייה: כי זה שונה.

שלמה סבייה: באופ"א ההרשאות של כל דרגה שונות.

שלמה סבייה: אי אפשר להשוות.

סימון דוידסון: מה שקורה היום אנחנו מבינים.

סימון דוידסון: מדריכים זה עד גיל 16, מאמנים זה מעל גיל 16.

סימון דוידסון: מדריכים זה לקבוצות עד נערים א'?

שלמה סבייה: מדריכים זה עד נערים א', לא כולל.

תמי סלע: - - - הישגיים?

סימון דוידסון: הם יכולים לאמן תחרותי עד גיל 15 בערך.

סימון דוידסון: זאת אומרת, ילד בגיל 14 בקבוצה תחרותית, מי שיכול לאמן אותו היום זה מדריך.

תמי סלע: אם זה חובבנים או מזדמנים זה בכלל לא צריך תעודה

שלמה סבייה: חובבנים לא צריך.

סימון דוידסון: מה זאת אומרת?

סימון דוידסון: אם במתנ"ס יש היום אימון כדורגל?

שלמה סבייה: נכון להיום, על פי החוק, אין חובת תעודת הסמכה למסגרת לא תחרותית.

סימון דוידסון: זאת אומרת, אם אתה שולח ילד לשיעור במתנ"ס, יכול להיות שסתם חבר מהשכונה מאמן שם.

שלמה סבייה: על פי החוק הוא לא מחויב בתעודה.

שלמה סבייה: נכון, אתה צודק.

שלמה סבייה: בתיקון הבא של החוק הגדול שלנו אנחנו נדרוש תעודת הסמכה למסגרת חוגית עממית.

שלמה סבייה: אבל זה לא קשור להתאחדות משום שאנחנו מדברים אך ורק על ספורטאים שרשומים ופעילים, וספורטאים הישגיים.

שלמה סבייה: לא ספורטאים חובבים, אני מדגיש.

סימון דוידסון: רונן, אתה רוצה להוסיף דברים ולהסביר על כל התוכנית של אופ"א?

רונן הרשקו: בוקר טוב.

רונן הרשקו: אני רונן הרשקו, ואני משמש היום כמשנה למנכ"ל בהתאחדות, אחראי על כל נושא פיתוח הכדורגל המקצועי במדינה, כל שבעת האגפים.

רונן הרשקו: כמו ששלמה אמר, בשנים האחרונות, עדיין בתפקיד עם פיפ"א כיועץ שלהם, ועבדתי בפיפ"א מספר שנים.

רונן הרשקו: בכובע הקודם שלי הייתי גם חבר בוועדה של אופ"א שלמעשה אחראית על נושא פיתוח הכדורגל באירופה, ולמעשה גם אמונה על כל נושא הכשרת המאמנים.

רונן הרשקו: כפי ששלמה ציין, כבר שש-שבע שנים אנחנו מנסים – זה לא קרה ביום אחד – למצוא את הדרך הנכונה ביותר, היות וכמו שצוין הגענו למצב שאופ"א נתנה לנו עוד ארכה מסוימת לפני שיהיו אותן סנקציות כמו פולין ופורטוגל.

רונן הרשקו: אבל בסופו של דבר, ואנחנו פה בוועדת החינוך, גם בתוכנית ההכשרה של אופ"א והאמנה החדשה שנחתמה ב-2020, כל צורת הלימוד שונה.

רונן הרשקו: מבחינת התכנים, ענף הכדורגל, כפי שכולכם מכירים הוא ענף צומח ומתקדם, וחוק הספורט פה מתייחס למדריך ומאמן.

רונן הרשקו: באופ"א הם זיהו את זה כבר ב-2013.

רונן הרשקו: יש את המתקנים הכי טובים בעולם, יש את התנאים הכי טובים, אבל בסוף מה שהכי חשוב, וזה קודש הקודשים, זה המאמן.

רונן הרשקו: ופה נעשתה הפיכה ברמת נושא הכשרת המאמנים והספציפיקציה.

רונן הרשקו: כמו שבמערכת החינוך לומדים בגיל היסודי, יש חטיבה, יש תיכון, יש להכין לבגרות, יש פרויקטים למצוינות, וכמו בכל בתחום אחר, ברפואה, למשל, גם פה יש ספציפיקציה.

רונן הרשקו: כאן אני חושב שמעל הכול, האפשרויות למאמנים להתפתח הן רבות יותר, כי אנחנו ניתן כלים לכל אחד לבחור את הדרך שלו, לקבל את הכלים הטובים ביותר.

רונן הרשקו: זה דבר שמתקדם כל הזמן.

רונן הרשקו: ההכשרות שלנו מעודכנות במה שנקרא היום reality-based learning.

רונן הרשקו: שיטת הלימוד היא כזאת שמאמן נמצא בכיתה, לאחר בכן בשטח.

רונן הרשקו: הרבה מאוד מנטורינג.

רונן הרשקו: הקורסים נעשים בצורה הטובה ביותר.

רונן הרשקו: בסוף מה שחשוב, ביום שאחרי, שאותו מאמן ואותו מורה הולך לבית הספר, מי מלווה אותו אחר כך?

רונן הרשקו: מי נמצא לידו?

רונן הרשקו: מי נותן לו את הכלים להמשיך ולהתפתח?

רונן הרשקו: וזאת התוכנית שלנו, של אופ"א/התאחדות.

רונן הרשקו: יש נושא מאוד חשוב שקיים באמנה שלנו, זה חלק מהרישיון וההכשרות של המאמנים בנושא ההשתלמויות.

רונן הרשקו: מ-2020, מאז שחזרתי בשנה האחרונה, כל מאמן, לא משנה אם זו ליגת על, לאומית, כמה שנים שהוא מאמן, אם הוא לא ישתלם, הוא לא יוכל לעמוד על הקווים.

רונן הרשקו: ואלה דברים שאנחנו יכולים לאכוף אותם.

רונן הרשקו: וזה הרציונל, שכל מי שיגיע ברמת אימון, יקבל כל הזמן את האפשרויות האלה להשתלם.

רונן הרשקו: היום, למשל, יש לנו השתלמות למאמני ליגת על.

רונן הרשקו: אחר הצהריים יש לנו השתלמות נהלים מקצועיים.

רונן הרשקו: אנחנו בונים עכשיו פלטפורמה גדולה מאוד של LMS, Learning Management System.

רונן הרשקו: ואנחנו רואים את העיקר במועדונים, כי שם בסופו של דבר זה הכדורגל.

רונן הרשקו: אנחנו רואים בהחרגה הזאת את האפשרות להתקדם ולהתפתח.

השכל, 09: אני יושב פה ומתרגש, כי זה הרבה מאוד שנים, אני יודע מה קורה באירופה, אני יודע מה הרציונל של ההתאחדות לכדורגל, מה הוויז'ן שלנו לשנים הקרובות, ואחד משלושת עמודי התווך הכי חשובים זה נושא הכשרת המאמנים.

סימון דוידסון: אני רוצה להמשיך עם מה שאמרת.

סימון דוידסון: בסוף אנחנו מדברים על דרך ארוכה.

סימון דוידסון: זאת אומרת, מה שהכי חשוב לי, בעיניים שלי, כבן אדם שעשה תהליך גדול בספורט, זה מי אותו מאמן שמקבל את הילדים בגיל שש, בגיל שבע, בגיל שמונה, מי אותו מאמן שמתווה להם את היסודות הראשונים, כי מה שקורה היום הוא לא טוב.

סימון דוידסון: הוא לא טוב, בוא נשים את הדברים על השולחן.

סימון דוידסון: הוא לא טוב, ואני מאוד נחמד בהגדרה של לא טוב.

סימון דוידסון: השינוי צריך להיות מאוד מאוד גדול ביסודות, ואתה יודע את זה.

סימון דוידסון: מה השינוי הגדול בתוכנית של אופ"א, ב-A וב-B, כי אלה יקבלו את הצעירים יותר בנושאים שדיברנו, ביסודות, בחינוך, בהתוויית הכלים הראשונים למאמן?

רונן הרשקו: אני אתחבר למשהו ששלמה אמר.

רונן הרשקו: יש אצלנו ספורטאים עם הישגים שרשומים, ואנחנו כן רואים אחריות במה שקורה מסביב.

רונן הרשקו: יש למשל תוכנית של Grassroots, זה הבסיס של הבסיס, ויש לנו עכשיו תוכנית של Grassroots Leaders.

רונן הרשקו: זאת אומרת, אותם אנשים, בלי שום קשר לתעודה, שיש להם בתי ספר לכדורגל, או כמו שאמרנו עכשיו, מתנ"סים, כן לתת להם את הכלים.

רונן הרשקו: זאת האחריות שלנו, זה הבסיס, ואלה גם קורסים שיחד עם אופ"א.

רונן הרשקו: איך אתה לוקח ילדים בני חמש, שש, שבע, שמונה, ומאמן אותם, אבל מעבר לזה יש דברים בנושא החינוך, כלים פדגוגיים, וזה משהו שאנחנו עושים אותו כבסיס.

רונן הרשקו: בכובע הקודם שלי ומהשנים בחו"ל, יש הרבה מאוד את נושא המתנדבים.

רונן הרשקו: אבל מתנדב זה יכול להיות גם בתור מאמן, יכול להיות גם בתור שופט, אבל הוא מקבל כלים.

סימון דוידסון: אתה יודע שבהולנד חלק גדול מאוד מהמאמנים הם מתנדבים, גם באיסלנד.

רונן הרשקו: ברור.

רונן הרשקו: אבל אנחנו רואים בזה מחויבות שלנו.

רונן הרשקו: אם אותו אחד ירצה בסופו של דבר ללכת ולהתמקצע אחר כך בנושא מקצועי, אז יש לו את כל הדרך.

רונן הרשקו: בשביל זה יש את המדרג הזה, יש את השיא, שזה הבסיס של הבסיס, זו העבודה עם הילדים הצעירים.

רונן הרשקו: חלק גדול משם, מהתכנים הלימודיים, הם בנושאים של פדגוגיה וסציפיקציה, מה קורה בגילאים האלה, בנושא של מגדר.

רונן הרשקו: כל הדברים האלה באים לידי ביטוי בקורסים השונים.

רונן הרשקו: זאת אומרת, אין מיחזור של התכנים.

רונן הרשקו: כך אתה מתפתח וצריך לעבור תקופה מסוימת.

רונן הרשקו: כל מי שמסיים אצלנו את הקורסים, יש לו גם חניכה מקצועית ורק לאחר מכן הוא מוסמך.

רונן הרשקו: ורק לאחר מספר שנים הוא יכול להמשיך ולהגיע ל-B.

רונן הרשקו: הרעיון הוא שאתה צריך לעבור דרך ארוכה מאוד, שלא קיימת כיום, בשביל להיות מאמן, כמו רופא שלומד רפואה שבע שנים ואחר כך יש גם התמחות, ואחר כך כל הזמן יש לימוד וגם הכשרה.

שרן השכל: מי שמעביר את כל הקורסים האלה זה ההתאחדות לכדורגל?

תמי סלע: היום לא.

שרן השכל: אבל המערך של הקורסים, הכול כבר מוכן ליציאה לפעולה.

רונן הרשקו: הכול מוכן, כן.

שרן השכל: איפה?

שלמה סבייה: אני רק אציין שבדרגות B ו-C, ההתאחדות תוכל להאציל סמכות לגורם שלישי על פי הנחיות אופ"א, ואלה המוסדות שמכשירים היום, אבל הם יהיו חייבים לפעול על פי ההנחיות של אופ"א תחת הפיקוח המלא של ההתאחדות לכדורגל.

רונן הרשקו: אני אתן דוגמה מתחום החינוך.

רונן הרשקו: יש חונך פדגוגי, זאת אומרת, מי שמעביר את הקורסים צריך לעבור קורס.

רונן הרשקו: בנינו יחד עם אופ"א, יש לנו קורס מיוחד בשביל להכשיר את מאמני המאמנים.

רונן הרשקו: הקורסים, בסופו של דבר, הם גם מקצועיים לכל מי שנוגע בהכשרת המאמנים, וזה משהו חשוב מאוד.

רונן הרשקו: כשאתה עושה פיקוח במוסד מסוים, חוץ מזה שהקהילה הזאת של אותם מנחים פדגוגיים, הם עוברים הכשרה אצלנו, הם עוברים פיקוח אצלנו.

רונן הרשקו: אצלנו, זה אומר, גם אופ"א.

רונן הרשקו: אני אתן דוגמה.

רונן הרשקו: יש עכשיו קורס של פוטסל, כדורגל אולמות, וכל קורס באופ"א, כולל ה- Grassroots Leaders, כל התכנים הם יחד עם המומחים הכי גדולים באירופה.

רונן הרשקו: ומתחילת הקורס שאנחנו עושים עכשיו, יש נציג של אופ"א שנוכח בכל הקורס, ורק לאחר מכן הוא מאושר.

רונן הרשקו: לאחר מכן יש ביקורות.

רונן הרשקו: זאת אומרת, אנחנו גוף שדווקא צמא לנושא הזה, כי בסופו של דבר, זה גורם לך להתחדש, זה גורם לך להיות מבוקר, זה גורם לך לחשוב, זה גורם לך לדעת מה קורה בשטח.

שרן השכל: איך אתם מחליטים לאיזה גופים אתם מאצילים את הסמכות הזו?

שלמה סבייה: בדברי ההסבר זה נרשם.

שלמה סבייה: כל מוסד שמוכר על ידי המדינה כמוסד להכשרת מדריכים באחד מענפי הכדור, יוכל לקבל הכרה מהם אם הוא יעמוד בתנאים הנוספים של כוח אדם מקצועי כפי שאופ"א דורשת.

שלמה סבייה: מעבר לכך, גם אם קיים מוסד שהוא לא מוכר על ידינו, הוא יוכל לפנות ישירות להתאחדות ולקבל אישור הכרה מההתאחדות על פי הקריטריונים שיפורסמו באתר שלהם ושלנו.

שלמה סבייה: ההתאחדות לא תוכל לומר לגוף מסוים שעומד בכל הקריטריונים: לך אני לא נותן אישור.

שרן השכל: מצוין.

סימון דוידסון: יש הרי גופים שמעבירים היום קורסי מדריכים.

סימון דוידסון: אפשר להתווכח אם טוב או לא טוב או לא מספיק טוב.

סימון דוידסון: ברגע שאנחנו חותמים על התקנות, זה אומר שההתאחדות יכולה להגיד לגוף מסוים, אתה תעביר או אתה לא תעביר.

סימון דוידסון: זאת אומרת, היא אחראית, יש לה את ההחלטה המלאה ואף אחד לא יכול למנוע את זה שיבוא יושב-ראש ההתאחדות או הסגן שלו ויגיד לגוף מסוים, אתה לא יכול יותר להעביר קורסים.

שלמה סבייה: הוא יוכל לומר לו את זה רק אם הוא לא עומד בקריטריונים.

שלמה סבייה: אם אותו מוסד עומד בכל הקריטריונים, הוא יהיה חייב לקבל את אישור ההכרה מההתאחדות.

תמי סלע: זה נכון שהכול זה הסדרה עצמית.

תמי סלע: זאת אומרת, אם מסתכלים רק על החוק והתקנות, לכאורה ההסדרה אפילו יורדת, כי בעצם כבר לא צריך תעודת הסמכה כמו שהיא מוגדרת בחוק - - -

שלמה סבייה: לאימון ספורטאים הישגיים.

תמי סלע: נכון.

תמי סלע: לכן היה חשוב להביא את זה לביטוי בתקנות, שלגבי ספורטאים הישגיים, למרות שתעודת הסמכה כמו שהיא מוגדרת בחוק לא צריך, כן צריך תעודה שהיא מוכרת לפי האמנה והכללים של אופ"א.

תמי סלע: אבל כן חשוב להדגיש את זה שהכרה בבית ספר לצורך מתן תעודת הסמכה בענף הכדורגל, זה כבר לא מחויב לפי החוק אחרי התיקון.

שלמה סבייה: סימון, בדברי ההסבר דאגנו להסדיר את מעמדם של בעלי תעודות קיימים היום, דאגנו להסדיר את מעמדם של המוסדות המוכרים להכשרת מדריכי מאמנים בענף הכדורגל היום, דאגנו להסדיר את מעמדם של החניכים שנמצאים היום בקורס ומסיימים עוד כמה חודשים.

שלמה סבייה: את כל הנוגעים בדבר הסדרנו בהוראות המעבר מול ההתאחדות, וההתאחדות מחויבת לפעול על פי הרשום בדברי ההסבר.

שרן השכל: לפני כן אתם מכירים בתעודות של אותם מאמנים שאימנו עד עכשיו, נכון?

קריאה: נכון.

שרן השכל: אנחנו מקווים שייפתח בעתיד, כי זו דירקטיבה שסימון דוידסון ישב ושוחח איתי בנושא שיפור מעמד מאמנים בנושא, ולנסות אפילו דרך ועדת החינוך לפתוח תואר באימון באוניברסיטאות, במכללות מקובלות.

שרן השכל: האם תואר ראשון באימון יוכר – ייתנו לו נקודות מבחינת האימון בכדורגל או שהוא עדיין יצטרך לעבור את כל ההכשרה של אופ"א?

שלמה סבייה: לפחות מההיכרות שלי עם מה שקורה בגרמניה – ואני לא בקי במה שקורה במקומות אחרים – אוניברסיטאות מתחברות להתאחדויות לכדורגל בגרמניה, ופועלות כמובן על פי התוכנית שלהן, וההתאחדות לכדורגל מעורבת בכל תוכנית הלימודים לאימון, לא במדעי הספורט הכלליים, כי הם מקבלים שם תואר גם במדעי הספורט וגם האימון.

שלמה סבייה: זאת אומרת, יש פה שיתוף פעולה בין האקדמיה - - -

שרן השכל: זאת אומרת, תוך כדי התואר הם למעשה יקבלו גם את ההסמכה בכדורגל דרך ההתאחדות הבין-לאומית.

שלמה סבייה: כן.

רונן הרשקו: אני מתחבר לזה מאוד.

רונן הרשקו: אנחנו אומרים את זה המון זמן.

רונן הרשקו: במדינת ישראל אין אף תואר, קורס אחד, של מדעי האימון, לא קיים דבר כזה.

סימון דוידסון: יהיה.

סימון דוידסון: אני מבטיח לך שאנחנו נעשה את זה.

שרן השכל: על זה בדיוק סימון העיר את תשומת ליבי.

סימון דוידסון: בגרמניה יש דוקטורט באימון.

שרן השכל: אנחנו נקיים פה דיונים ואנחנו ננסה לקדם את הנושא החשוב הזה לתואר באימון.

שרן השכל: אין שום סיבה שבמדינת ישראל לא יהיה תואר באוניברסיטה – כמובן אם יש צורך, ונשמע שיש צורך.

שלמה סבייה: הייתה מכללה אחת לחינוך גופני בווינגייט, שניגשה למל"ג לקבל הכרה בתואר.

שלמה סבייה: המל"ג נפנף אותם בעדינות, ואמר להם, המנדט שלכם זה להכשיר מורים לחינוך גופני.

שלמה סבייה: פרופ' רוני לידור הוא זה שבא עם היוזמה הזאת.

שרן השכל: אז אני יכולה להגיד לך שנושבת כאן רוח חדשה, לפחות בוועדת החינוך, כך ששלושתנו ננסה לשתף פעולה.

יוסף טייב: אני בדקתי את זה לפני הדיון.

יוסף טייב: היום יש מספר בתי ספר בעולם, כולל באנגליה, וכמובן בארה"ב – בארה"ב המוכרים שישנם הם ב-NYU ובקולומביה, שמכשירים אנשים לדרגות ניהוליות ואימוניות ברמות של Masters Degree.

יוסף טייב: יש מה שסימון אומר, אם מישהו רוצה לכתוב דוקטורט, זה סיפור אחר, למשל, יש Degrees בנושא של Health behaviors וכל הדברים האלה, ואת זה אנשים עושים והם לא רופאים, הם PhDs, אבל הם יודעים לעשות את זה.

יוסף טייב: בנושאים של קואוצ'ינג היה ויכוח גדול גם באירופה, וסימון יודע את זה טוב, מכיוון שפעמים רבות הפיגורות הכי גדולות של קואוצ'ינג היו שחקני עבר בעלי שם גדול, והם הפכו ל-Managers ול-Coachers כי הם באו מהמשחק.

יוסף טייב: אז הנושא של הכשרה מול מישהו שכבר היה בפרופסיה קצת התרופף.

יוסף טייב: אבל בו בזמן מנסים יותר ויותר להכניס את זה במסגרות, שאנשים ידעו שהם לומדים את זה, ומגיל צעיר.

יוסף טייב: כמו שעשו בשיפוט.

יוסף טייב: גם בשיפוט עשו את זה.

יוסף טייב: לקח זמן שהשופטים נכנסו לבתי ספר, ואתה רואה היום שיש הרבה יותר אנשים שמגיל 20 ומשהו לומדים להיות שופטים, בכדורסל וכן הלאה.

יוסף טייב: אני חושב שהמקום לעשות את זה היה בווינגייט.

יוסף טייב: למל"ג היו יחסים של מתח לגבי וינגייט, כמה זה Degrees וכן הלאה.

יוסף טייב: הכול הפך בישראל לתואר.

יוסף טייב: וגם הנושא של תואר לא תמיד אומר שזה טוב.

יוסף טייב: אני חושב שהיוזמה היא נהדרת.

יוסף טייב: נתחיל לחשוב סטרוקטורלית.

יוסף טייב: זה לא רק עניין של אימון, סימון.

יוסף טייב: האם אנחנו יכולים לבנות לנו בישראל לאט לאט תרבות של ספורט שאתה מנסה להנחיל דרך ועדת החינוך פה, תרבות שהיא פרופסיונלית?

יוסף טייב: זה עניין של ידע.

יוסף טייב: היום יש את כל הנושא של בריאות אלטרנטיבית, של רידמן, למשל, שגם לא קיבל הכרה במל"ג.

יוסף טייב: אבל ארבע שנים הם לומדים בריאות אלטרנטיבית.

יוסף טייב: יש לי בת שלמדה ארבע שנים, ואני ראיתי מה זה ללמוד, תזונה, נטורופתיה, וכן הלאה.

יוסף טייב: צריך לקדם את זה כחלק מתוך הפרופסיה.

יוסף טייב: אנחנו יודעים מה זה חיי ספורט בריאים, וללמד את זה.

יוסף טייב: אני חושב שצריך להתחיל לפני התארים הגבוהים, להנחיל את זה בבתי הספר, שיהיו שעות שאתה לומד בריאות הגוף ובריאות הנפש, לאט לאט לתת קצת קרדיט.

יוסף טייב: אני לא יודע כמה קרדיט.

יוסף טייב: אבל ספורטאים מצטיינים שהם בבת עינינו ואנחנו נותנים להם כאלה יכולות בצבא, ואנחנו משחררים אותם ואנחנו מבינים את התפוקות הגדולות שלהם לגבי החברה – אם היינו מכניסים בזה עוד לימוד, יש הרבה מה ללמוד בתוך הדבר הזה, סגנון חיים, גוף, שרירים, פיזיולוגיה של המאמץ, זה בהחלט יכול להיות משהו שצריך לבנות אותו.

שלמה סבייה: יש לחינוך הגופני מגמות - - -

יוסף טייב: בדיוק.

יוסף טייב: אבל צריך לבנות אותו מעבר למה שהיה פעם באולמות הספורט שאני גדלתי בהם או אפילו היום, מה שסימון מדבר.

יוסף טייב: וברגע שייתנו לזה גם את הביטוי הפרופסיונלי, זה יכניס בזה גם יותר כבוד – אני לא יודע אם כבוד זה המושג, אבל יכניס בזה יותר סמכותיות ציבורית.

סימון דוידסון: אני אמשיך את מה שפרופ' שיין אמר, ואני אגיד לך למה זה כל כך חשוב לי, באמת, משהו מהלב.

סימון דוידסון: כל כך הרבה שנים הייתי מאמן, ואתה נותן את הנשמה, אתה עובד אימוני בוקר ואימוני ערב, ומחנות אימונים ונסיעות לחו"ל, אתה מגדל ונמצא עם הספורטאי הרבה יותר מההורים, אתה באמת נותן את נשמתך.

סימון דוידסון: וזה לא בשביל הכסף.

סימון דוידסון: האנשים האלו אוהבים את מה שהם עושים, זה החיים שלהם.

סימון דוידסון: ובסוף הייתי מגיע לבנק או לא משנה לאן – מה אתה עושה בחיים?

סימון דוידסון: הייתי אומר, אני מאמן.

סימון דוידסון: אה, אתה מדריך?

סימון דוידסון: לא מבינים מה זה בכלל.

יוסף טייב: בארצות הברית זה מקצוע.

סימון דוידסון: בארה"ב זה Coach.

שרן השכל: זה ייתן לזה מקום של כבוד.

יוסף טייב: זה תרבות.

יוסף טייב: אני בא מהתרבות הזאת בארה"ב, ויש Coaches מאושרים בכדורסל, בפוטבול, זה שלבים-שלבים, שעובדים בבתי הספר, הם מוכרים, הם לומדים והם מתקדמים ככה.

יוסף טייב: זה נכון שספורטאים מצטיינים תמיד - - - אבל הם כבר עברו כברת דרך.

יוסף טייב: אי אפשר להגיד שהם אותו דבר כמו מישהו – זה לא רק מישהו שלומד.

יוסף טייב: אבל אפשר לעשות את השילוב של השניים, לראות איך עושים את זה, זה לא עניין של מה בכך, ולבנות כל פעם עוד נדבך.

יוסף טייב: אתה לא בונה מיד את הכול, זה עוד נדבך של משהו בחברה הישראלית.

יוסף טייב: אני חושב שזו המטרה שלך, סימון.

יוסף טייב: ככה אני רואה את זה.

סימון דוידסון: זו המטרה שלנו.

יוסף טייב: כן, אנחנו מסתובבים כאן בתוך השיח הזה.

יוסף טייב: אני חושב שזה נכון לתת יותר כבוד לתוך הדבר הזה.

שרן השכל: למרות ששינוי התקנות האלה כבר מביא את זה למעמד קצת יותר מכובד.

שרן השכל: כלומר, מעמד בין-לאומי והכרה בין-לאומית.

שלמה סבייה: שינוי התקנות זה יותר מקצועי, זה יעזור מקצועית.

יוסף טייב: בדיוק.

יוסף טייב: זה מקצועי אקדמי.

רונן הרשקו: אם יורשה להתחבר למה שאמרת על הספורטאים, אני רואה את זה בהמון שאלות כשאנחנו מתחילים משהו חדש, - - - אין תשתית, אין מספיק אולמות, ואמרתי, בסוף, זה הבסיס.

רונן הרשקו: מי שעושה את התואר באימון, אז לא מדברים על הטופ, על השמנת, על אותם 10–12 מועדונים.

רונן הרשקו: אנחנו מדברים על מאות מועדונים, ושם אתה רוצה שמי שיוכשר וילמד את התואר ויתמחה בתוך התואר, יתחיל משם, כי זה הבסיס.

רונן הרשקו: שם זה המקום החשוב, לקבל את הספורטאי למעלה והוא לא קיבל את ההכשרה הטובה בדרך זה כבר מאוחר לתקן.

רונן הרשקו: ואני חושב ששם אנחנו צריכים להיות ולתת את האפשרות לכל אחד לצמוח גם ברמה האקדמית, בכל תחומי האימון ובכל הרמות.

יוסף טייב: יש פה עוד נושא שהוא נושא כלכלי, ואנחנו עוסקים בו בנושא השוויון.

יוסף טייב: הרבה חבר'ה מהמעמד הבינוני והבינוני-גבוה מסוגלים היום להגיע לבתי ספר, כמו שאתה רואה בטניס, והסתכלתי בבתי ספר לטניס ובבתי ספר לכדורגל, חבר'ה שבגלל היכולות של ההורים הם מגיעים, בעוד שבפריפריה ובמקומות אחרים קשה לך מאוד להקים דברים כאלה, בייחוד במקצועות כאלה שזה עולה כסף גדול להורים.

יוסף טייב: פה צריך ליצור את זה, כשעובדים על זה, מתחילת הדרך, לתת לזה ביטוי ברמה השוויונית.

יוסף טייב: דיברו פה חברינו מהסקטור הערבי.

יוסף טייב: פשוט מתחילת הדרך, אחרת ייצא מצב שזה יזוהה מיד רק עם בעלי היכולות.

סימון דוידסון: אני אתן לכם נתון, ואני חושב שסיפרתי לך על זה.

סימון דוידסון: דיברת על גרמניה.

סימון דוידסון: בשחייה, באתלטיקה, בהתעמלות, בענפים האישיים, אני לא יודע כמה זה בכדורגל, משלם הורה בין 20 ל-40 יורו לחודש על אימון, על זה שהבן שלו הולך לאגודה.

סימון דוידסון: כמה זה 20 יורו?

סימון דוידסון: אפילו לא 100 שקל.

סימון דוידסון: והילד שלו מקבל בין שלושה לחמישה אימונים וזה אחרי בית ספר, עם הסעות והכול.

סימון דוידסון: המדינה דואגת לזה שהבן של שרן, אם הוא יגור בדימונה, תהיה לו פעילות ספורטיבית.

סימון דוידסון: ואם הוא יגור באיזה כפר בדואי, תהיה לו פעילות ספורטיבית.

סימון דוידסון: זה בכל העולם היום.

סימון דוידסון: זו מגמה.

יוסף טייב: נכון, וזה כמו שדיברנו גם בנושא המוזיקה.

יוסף טייב: את זוכרת, שרן?

יוסף טייב: בקונסרבטוריונים לתת את זה בביטוי רחב.

סימון דוידסון: זה גורם לזה שבגרמניה יש קרוב למיליון שחקני כדורגל בהתאחדות, ובמדינת ישראל יש 22,000.

סימון דוידסון: גרמניה מדינה גדולה יותר, אבל אני אתן לך את שווייץ או את אוסטריה, מאות אלפי ילדים עוסקים בכדורגל.

סימון דוידסון: ובמדינה שלנו אין – עזבי, עכשיו לא מדברים על מגרשים, אבל לתת לילדים את האפשרות לעשות את האימון הזה פעמיים-שלוש בשבוע, זו אחריות שלנו כמדינה, זה חלק מהחינוך של הילדים.

סימון דוידסון: כמו שהילד מקבל שיעור של"ח או תוספות אחרי צהריים, אז ספורט הרבה יותר חשוב מזה.

סימון דוידסון: זה החינוך שלהם, זה הבריאות שלהם, זה המסגרות שהם נמצאים בהן, ואת זה אנחנו צריכים לשנות במדינה הזאת.

סימון דוידסון: להבין שזה לא בשביל שהילד יהיה אלוף העולם או אלוף אולימפי, זה החינוך שלו, זה מה שיעשה אותו טוב יותר.

סימון דוידסון: הוא לא יהיה בפשע, הוא לא יהיה באלימות, הוא יהיה בריא יותר.

סימון דוידסון: לא יהיו לו ג'וקים בראש.

סימון דוידסון: ואני לא מדבר על מיליארדים.

סימון דוידסון: זה כסף לא כזה גדול.

סימון דוידסון: רונן, זה עניין של להעצים את זה ולחבר עוד בן אדם ועוד בן אדם, ועוד ועדה.

סימון דוידסון: זה יקרה בסוף.

סימון דוידסון: לא עוד שנה, לא עוד שנתיים, אבל זה יקרה.

יוסף טייב: אני אומר שצריך להמליץ, ואנחנו נדון בזה, שהמערכת להשכלה גבוהה – היא לא אשמה, היא התרחבה, כל המכללות היום.

יוסף טייב: המערכת להשכלה גבוהה בכלל לא נתנה את הדעת על הדברים האלה כי זה בפריפריה שלה.

יוסף טייב: אבל אם יהיה פה פרופסיונליזם ואם יהיו אנשים שייצגו, ויש מספר אנשים כאלה בארץ, אפשר לעשות משהו בדבר הזה.

יוסף טייב: זה לא בשמיים.

שרן השכל: תודה.

תמי סלע: אולי נתחבר גם לתקנות עצמן.

תמי סלע: התיקון שמובא כאן לוקח את הענף לכיוון של הסדרה עצמית.

תמי סלע: בתחום הזה ובכלל בספורט מקובל בהרבה מדינות שההסדרה העצמית דרך ההתאחדויות והארגונים היא זאת שמכתיבה את התנאים.

תמי סלע: אבל אצלנו לפי חוק הספורט והתקנות זה עובד אחרת.

תמי סלע: ובתחום הזה של ענף הכדורגל עכשיו אנחנו הולכים לכיוון הזה.

תמי סלע: הרבה מהדברים שעלו פה לא באים לביטוי בתקנות ובחוק עצמו, אלא בדברי ההסבר ואיך שהדברים יתנהלו בפועל.

תמי סלע: חשוב לי לשאול, בגלל שהכוח פה בפועל עובר יותר להתאחדות לכדורגל לפי המודל זה, אם היה שיח עם כל בתי הספר והמוסדות שעוסקים בהכשרת מדריכים ומאמנים לכדורגל היום, כי מצבם משתנה.

תמי סלע: גם אם הם יוכלו לעבוד בשיתוף פעולה עם ההתאחדות לכדורגל, זה כבר לא הכרה של השר, וכמו שזה היה עד היום.

שלמה סבייה: א', היה שיח, שיח הדוק אפילו.

שלמה סבייה: אחת לשנה אנחנו הולכים לכנס לכלל המוסדות, וכשהתחלנו בתהליך הזה כבר לפני שלוש שנים, עוד לפני הקורונה, הצגנו בכנס את הנושא הזה, ואפילו קיבלנו מחמאות מאנשים שמפעילים קורסים למדריכים ולמאמנים.

שלמה סבייה: הם הוזמנו לקורס פיילוט שעשתה ההתאחדות לכדורגל בדרגה C בשפיים מתוך תוכנית עתידית להעביר להם גם את השרביט להכשיר את אותם מדריכים.

שלמה סבייה: מעבר לכך, הם נתבקשו להעיר בהערות הציבור ולהתייחס לתקנות האלה - - -

תמי סלע: כמה בתי ספר יש היום שמכשירים מאמנים ומדריכים לכדורגל?

שלמה סבייה: זה משתנה בכל שנה.

שלמה סבייה: לא כולם פותחים.

שלמה סבייה: זה בהתאם להיצע ולביקוש.

סימון דוידסון: לכמה יש את האישור מהמשרד?

שלמה סבייה: יש בסביבות שמונה או עשרה בתי ספר כאלה, אבל לא כולם מכשירים גם מדריכים וגם מאמנים, כי מאמנים מכשירים ארבעה מוסדות, כולל ההתאחדות לכדורגל.

תמי סלע: כולם מודעים לשינוי וקיבלו הזדמנות להעיר הערות?

שלמה סבייה: בוודאי.

שלמה סבייה: בוודאי.

שלמה סבייה: כולם מודעים לשינוי.

שלמה סבייה: ודרך אגב, כל מי שייכנס לאתר שלנו, אנחנו מפיצים מידעונים בכל רבעון של שנה למוסדות, אנחנו מעדכנים אותם בסטטוס של שינוי התקנות בכל פעם.

שלמה סבייה: כלומר, הם יודעים על כך, הם מחכים לכך.

שלמה סבייה: מעבר לזה, גם נתנו להם זמן היערכות.

תמי סלע: והיו הערות שהתקבלו?

שלמה סבייה: מחמאות.

שלמה סבייה: כן, לא בכדי אני אומר את זה.

שלמה סבייה: המוסדות החמיאו לכך, וממה שאנחנו קיבלנו לא הייתה אף התנגדות מצד המוסדות לנושא הזה.

תמי סלע: ראיתי בדברי ההסבר שיש הגבלה על העלות של קורסים לעתיד.

שלמה סבייה: של ההשלמות, כן.

שלמה סבייה: למי שרוצה כמובן.

שלמה סבייה: ההשלמות הן לא חובה על כולם.

שלמה סבייה: כפי שצוין קודם לכן, יש לי תעודת מדריך ואני יכול להמשיך להדריך, כמובן, על פי אותו מדרג של אופ"א.

שלמה סבייה: רק לסבר את האוזן, היום מדריך רשאי לאמן עד גיל 16.

שלמה סבייה: למעשה, במצב החדש נשללת ממנו האפשרות לאמן במסגרת אחת.

שלמה סבייה: נכון?

שלמה סבייה: נערים א' ונערים ב'.

שלמה סבייה: יחד עם זאת, הוא מקבל הרשאות לארבע מסגרות שקודם לכן - - -

סימון דוידסון: לא, זה מאמנים.

סימון דוידסון: אתה מדבר על מאמן, לא על מדריך.

שלמה סבייה: על מדריך אני מדבר.

סימון דוידסון: לא.

סימון דוידסון: מדריך יכול היום עד גיל 16.

שלמה סבייה: נכון.

שלמה סבייה: אז במצב החדש, אומנם הוא לא יוכל לאמן את נערים א' ונערים ב', אבל הוא יוכל לאמן עוד ארבע מסגרות אחרות שקודם לכן עוד לא היה לו אישור.

שלמה סבייה: למשל, כל הליגות לבוגרים.

שלמה סבייה: נכון, רונן?

סימון דוידסון: לא, לא.

סימון דוידסון: זה נשמע לי לא הגיוני.

רונן הרשקו: - - - מדובר אך ורק בליגות העל.

רונן הרשקו: מדובר על האקדמיות, על הטופ של הטופ, ואופ"א אמרה עם הזמן, אפילו ברמות האימון שלה, מי שמתעסק עם נוער העל, עם השמנת, צריך ללמוד איך לעשות את זה.

רונן הרשקו: זה במקביל למה ששלמה אמר, הוא מקבל עכשיו את האפשרות לאמן גם ארבע ליגות של בוגרים, מה שלא היה לו בעבר.

רונן הרשקו: זאת אומרת, האפשרויות שלו הרבה יותר רחבות.

סימון דוידסון: זה מליגה א' בעצם.

סימון דוידסון: ליגה ג', ב', ו-א'.

תמי סלע: עוד נקודה שלא מוסדרת היום בחוק, אבל היא כן חשובה, מכיוון שבהצעת החוק שנמצאת בתהליכים של הסדרת האימון בספורט היא כן עולה כצורך בכלל בתחום של מאמנים ומדריכים בספורט, זה גם יצירת מאגר ופיקוח על כל אלה שמדריכים ומאמנים בכל הענפים.

תמי סלע: היום זה לא קיים בצורה מסודרת, ויש רצון של המשרד כבר כמה שנים להוביל לשם.

תמי סלע: והדבר השני, זה בדיקת רישום פלילי, גם זה דורש הסמכה בחוק, והיום לא קיים בצורה מסודרת.

תמי סלע: במובן מסוים, התיקון שמובא עכשיו הולך צעד אחורה, כי עד עכשיו הייתה תעודת הסמכה שמוכרת לפי החוק, ועכשיו זו תעודה שהיא תחת ההתאחדות לכדורגל.

תמי סלע: אז מבחינת מאגר של אנשים שמוסמכים והבדיקות השונות, אנחנו אולי הולכים צעד אחורה.

תמי סלע: תקנו אותי אם אני טועה, ואיפה עומדת הצעת החוק.

תמי סלע: ועוד נקודה אחת שעלתה בשיח בינינו וחשוב לשים אותה על השולחן.

תמי סלע: אני מבינה שהיום כשמישהו מגיע להכשרה, ההתאחדות לכדורגל דורשת איזושהי הצהרה לעניין היעדר רישום פלילי.

תמי סלע: הדבר הזה, מינואר, בגלל תיקון בחוק המרשם הפלילי, כבר לא יהיה חוקי.

תמי סלע: אסור לדרוש תצהיר.

תמי סלע: אלא הדרך לעשות את זה צריכה להיות, על פי ההסמכה בחוק, בפנייה ישירה למרשם הפלילי.

תמי סלע: זה משהו שרק כשהחוק החדש יעבור, תהיה הסדרה לדבר הזה.

תמי סלע: זה אומר שמבחינת הסמכות לדרוש מאנשים או לברר אישור שאין להם הרשעות פליליות, זה רק לגבי עבירות מין, לפי חוק מניעת העסקת עברייני מין במקומות שעוסקים עם קטינים.

תמי סלע: זה בעצם הרבה יותר מצומצם.

תמי סלע: זה הרשעות, זה רק עבירות מין, ורק לגבי מי שעוסק עם קטינים.

תמי סלע: ובתחומים האחרים זה קצת פרוץ עד שזה יוסדר בחקיקה.

שלמה סבייה: אבל כשנסדיר את החקיקה, כל מה שיהיה בחקיקה, כמו למשל, רישום פלילי, או למשל, אם אנחנו רוצים - - - השתלמות חובה על כל המדריכים והמאמנים בישראל, למשל, מניעת הטרדות מיניות.

שלמה סבייה: כל זה יחול גם על ההתאחדות לכדורגל, וזה רשום בדברי ההסבר, שההתאחדות תמשיך להיות כפופה להנחיות המשרד לפי החוק, ובכלל זה הוראות שייקבעו מזמן לזמן בעניין לימודי ליבה, ניהול מרשם מאמנים, בדיקות רישום פלילי.

תמי סלע: לכשיהיו.

שלמה סבייה: כן.

תמי סלע: אגב, בנושא הטרדות מיניות הרי יש תקנות חדשות לפי החוק למניעת הטרדה מינית, שחלות על כל גופי הספורט, וזה כן מוסדר.

שלמה סבייה: נכון.

רונן הרשקו: הנושא של ההכשרה אצלנו כבר באכיפה כבר לפני שנה.

תמי סלע: מה זאת אומרת?

תמי סלע: לא הבנתי.

רונן הרשקו: למשל, בנושא הכשרה והשתלמויות, היום מאמן לא יכול לחדש את הרישיון שלו על פי האמנה אם אין לו את מספר השעות, לא משנה אם זה מאמן בליגת העל או כל מאמן שהוא, ואנחנו חווים את זה כל הזמן.

רונן הרשקו: מאמנים או עומדים מול בתי הדין או לא יכולים להתחיל לאמן, ולא משנה אם זה מאמן שחתם בליגת על או לאומית, ואם בחוזה ענק.

רונן הרשקו: אם אין לו את ההכשרה שלו והוא לא עומד בסטנדרט של שעות ההשתלמות, הוא לא יכול לאמן.

רונן הרשקו: ואת זה אנחנו אוכפים כבר לפני שנה.

רונן הרשקו: בסופו של דבר, זה יהיה לכלל המאמנים.

סימון דוידסון: טוב, נתחיל להקריא?

תמי סלע: כן, נקריא את התקנות עצמן.

תמי סלע: "תקנות הספורט (חיוב בתעודת הסמכה) (תיקון), התשפ"ב-2021

סימון דוידסון: זאת אומרת, מי שעכשיו לומד, יכול לסיים את הלימודים והוא יקבל תעודת מדריך ויעשה השלמה.

תמי סלע: והוראת המעבר תחול עליו באותו אופן.

סימון דוידסון: זה 60 ימים, זה חודשיים.

סימון דוידסון: אתם מוכנים?

רונן הרשקו: כמו שציינו, אנחנו בתהליך של מספר שנים, ובטח בשנה, שנה וחצי האחרונות, כל התשתית, כולל ההכשרות, מאופ"א - - - כוח אדם.

שלמה סבייה: נתנו זמן להשלמות.

תמי סלע: לי אין עוד הערות.

שלמה סבייה: לקורסי ההשלמה, ההתאחדות נתנה לשטח זמן של שנה וחצי להיערך מיום פרסום התקנות.

שלמה סבייה: זאת אומרת, לשטח יהיה מספיק זמן להשלים, מי שירצה, במסגרת ההתאחדות.

סימון דוידסון: מאה אחוז.

סימון דוידסון: אז אנחנו יכולים להצביע על אישור התקנות.

סימון דוידסון: מי בעד?

סימון דוידסון: בעד – פה אחד

סימון דוידסון: פה אחד.

סימון דוידסון: התקנות אושרו, ואני מאחל לכם מזל וברכה.

סימון דוידסון: אני מאחל הצלחה להתאחדות לכדורגל, למינהל הספורט.

סימון דוידסון: אני רוצה לברך את מינהל הספורט ואת השר חילי טרופר שדחף והיה לו חשוב מאוד להעביר את התקנות האלו ולעזור להתאחדות לכדורגל.

סימון דוידסון: זה עבר מהר מהמצופה.

סימון דוידסון: זירזנו את זה מאוד.

סימון דוידסון: ואני אחזור למה שאמרתי בתחילת דבריי, בסוף אנחנו רוצים מאמנים טובים יותר, שהסטטוס שלהם גם יהיה חזק יותר, שיבינו שמאמן במדינת ישראל זה פרופסיה, זה מקצוע, שצריך לתת להם את הכבוד ואת ההערכה שהם מקבלים בכל מדינה בעולם.

סימון דוידסון: כמו Coach בארה"ב, וכמו מאמן בברה"מ לשעבר, זו משרה, זו עבודה, זה משהו שאי אפשר לזלזל בו.

סימון דוידסון: אז אנחנו מתחילים שלב אחד בכדורגל, ואני מאחל לכם המון בהצלחה, ובזה אני מסיים את הישיבה.

קריאות: תודה רבה.